Santa Marija de Gija de Gran Kanarija

Santa Marija de Gija de Gran Kanarija arba Santa Marija de Gija () – miestelis ir savivaldybė Ispanijoje, Kanaruose, Gran Kanarijos salos šiaurinėje dalyje, 19 km į vakarus nuo Las Palmaso, 2 km nuo vandenyno kranto. Šalia miestelio praeina greitkelis GC-2, atsišakoja kelias į Fontanalesą. Kitapus greitkelio, Achodaro kalno papėdėje yra gyvenvietė La Atalaja. Verčiamasi žemės ūkiu (auginamos bulvės, cukranendrės ir kt.), gyvulininkyste, gaminamas tradicinis sūris, saldumynai.

Yra XV a. Švč. Marijos Kelrodės bažnyčia, tradicinės architektūros pastatai, kompozitoriaus, rašytojo Nestoro Alamo namas-muziejus, kunigo, politiko Pedro Goriljo namas-muziejus, XVI a. Kintanos namas ir kt. Apylinkėse yra archeologinis paminklas – „Valerono celė“ (Cenobio de Valerón).

 Istorija 
Iki XIX a. miestelis vadintas Vilja de Gija arba tiesiog Gija. Vėliau pavadintas Gija de Gran Kanarija, o 1962 m. oficialiai pervadinta su visu religiniu titulu į Santa Marija de Gija de Gran Kanariją.

 Savivaldybė 
Santa Marija de Gija de Gran Kanarijos savivaldybė užima 42,6 km² plotą, 2023 m. gyveno 13 971 gyventojas.SANTA MARÍA DE GUÍA DE GRAN CANARIA: in Las Palmas (Canarias), citypopulation.de

Be Santa Marija de Gija de Gran Kanarijos miestelio į savivaldybę patenka šios didesnės gyvenvietės (gyventojų skaičius 2023 m.):INE

 La Atalaja (3179)
 San Chuanas (1047)
 Beserilis (1041)
 El Palmitalis (542)
 Montanja Alta (349)
 San Felipė (292)
 Vergara (260)
 Kasas de Agilaras (230)
 Tres Palmasas (227)


 Galerija 

 Šaltiniai 

Kategorija:Kanarų miestai